ai4bharat/Pralekha huggingface dataset:
संरक्षण मंत्रालय
लोकसभेत आंतर-सेवा संघटन  विधेयक - 2023 मंजूर
नवी दिल्ली, 4 ऑगस्ट 2023
लोकसभेने इंटर-सर्व्हिसेस ऑर्गनायझेशन अर्थात आंतर- सेवा संघटन  विधेयक - 2023 मंजूर केले आहे. हे विधेयक अशा संस्थांमध्ये सेवा देणाऱ्या किंवा त्यांच्याशी संलग्न असलेल्या कर्मचाऱ्यांच्या संदर्भात सर्व अनुशासनात्मक आणि प्रशासकीय अधिकारांसह कमांडर-इन-चीफ आणि आॅफिसर-इन कमांड ऑफ इंटर-सर्व्हिसेस ऑर्गनायझेशन  चे सक्षमीकरण करण्याचा प्रयत्न करते.
सध्या, सशस्त्र दलातील कर्मचाऱ्यांसाठी त्यांच्या विशिष्ट सेवा कायद्यांमध्ये जसे कि लष्कर कायदा 1950, नौदल कायदा 1957 आणि हवाईदल कायदा 1950 मध्ये समाविष्ट असलेल्या तरतुदी आहेत. या विधेयकाच्या अंमलबजावणीमुळे विविध मूर्त फायदे होतील जसे की आयएसओच्या प्रमुखांद्वारे आंतर-सेवा आस्थापनात अनुशासन राखणे, शिस्तभंगाच्या कार्यवाही अंतर्गत कर्मचार्यांना त्यांच्या मूळ सेवा युनिट्समध्ये परत पाठवण्याची आवश्यकता नाही, गैरवर्तन किंवा अनुशासनहीन प्रकरणे त्वरित निकाली काढणे आणि बहुविध कार्यवाही टाळून सार्वजनिक पैशाची आणि वेळेची बचत करणे.
या विधेयकामुळे तिन्ही सेवांमध्ये मोठ्या प्रमाणात एकात्मिकता आणि सामायिकतेचा मार्ग मोकळा होईल; आगामी काळात संयुक्त संरचनेच्या निर्मितीसाठी मजबूत पाया घातला जाईल आणि सशस्त्र दलांच्या कार्यपद्धतीत आणखी सुधारणा होईल.
लोकसभेत विधेयक सादर करताना, संरक्षणमंत्री राजनाथ सिंह यांनी हे विधेयक म्हणजे पंतप्रधान नरेंद्र मोदी यांच्या नेतृत्वाखालील सरकारकडून राष्ट्राला सशक्त करण्याच्या उद्देशाने हाती घेतलेल्या लष्करी सुधारणांच्या मालिकेचा एक भाग असल्याचे म्हटले. भविष्यातील आव्हानांना एकात्मिक पद्धतीने तोंड देण्यासाठी सशस्त्र दलांमध्ये एकात्मता आणि सामायिकतेच्या दिशेने उचललेले एक महत्त्वाचे पाऊल असल्याचे त्यांनी विधेयकाचे वर्णन करताना सांगितले.
'आयएसओ विधेयक-2023' हा मूलत: सक्षम करणारा कायदा आहे आणि तो विद्यमान सेवा अधिनियम/नियम/नियमनात कोणताही बदल सुचवत नाही जे काळाच्या आणि गेली सहा दशके किंवा त्याहून अधिक काळ न्यायालयीन कसोटीवर खरे ठरले आहेत. इंटर-सर्व्हिसेस ऑर्गनायझेशनमध्ये सेवा करताना किंवा संलग्न असताना सेवा कर्मचारी त्यांच्या संबंधित सेवा कायद्यांद्वारे नियंत्रित केले जातील. हे विधेयक म्हणजे आंतर-सेवा संस्थांच्या प्रमुखांना ते कोणत्याही सेवेशी संबंधित असले तरीही विद्यमान सेवा अधिनियम/नियम/नियमनानुसार सर्व अनुशासनात्मक आणि प्रशासकीय अधिकारांचा वापर करण्यास सक्षम करेल.S.Kakade/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 96
शिक्षण मंत्रालय
इंदिरा गांधी राष्ट्रीय मुक्त विद्यापीठाच्या हिंदी भाषेतील ऑनलाईन पदव्युत्तर अभ्यासक्रमाचे मनुष्यबळमंत्र्यांच्या हस्ते उद्घाटन
नवी दिल्ली, 20 मे 2020
केंद्रीय मनुष्यबळ विकास मंत्री, रमेश पोखरीयाल “निःशंक” यांच्या हस्ते आज फेसबुक लाईव्ह च्या माध्यमातून IGNOU म्हणजेच इंदिरा गांधी राष्ट्रीय मुक्त विद्यापीठाच्या ऑनलाईन पदव्युत्तर हिंदी अभ्यासक्रमाचे उद्घाटन करण्यात आले. या अभ्यासक्रमामुळे मनुष्यबळ विकास मंत्रालयाच्या ‘पढे इंडिया ऑनलाईन’ उपक्रमाला अधिक बळकटी मिळाली असल्याचे सांगत ऑनलाईन शिक्षणाला प्रोत्साहन देण्याच्या इग्नूच्या प्रयत्नांचे त्यांनी कौतुक केले. हिंदी भाषेला केवळ भारतातच नव्हे, तर मौरीशस, फिजी, सुरीनाम अशा देशांमध्येही महत्वाचे स्थान आहे, असे पोखरियाल यावेळी म्हणाले.
राष्ट्रीय डिजिटल लायब्ररी, स्वयं, स्वयंप्रभा, दीक्षा अशा अनेक ऑनलाईन डिजिटल माध्यमातून आज लाखो विद्यार्थी शिक्षण घेत आहेत, आणि इग्नूचा हा अभ्यासक्रम त्याच दिशेने टाकलेले महत्वाचे पाऊल आहे, असेही ते म्हणाले. दूरस्थ भागातल्या विद्यार्थ्यांना माफक दरात शिक्षण मिळावे, यासाठी सरकार कटिबद्ध आहे, असे पोखरीयाल यांनी सांगितले.
यावेळी, इग्नूचे कुलगुरु प्रा नागेश्वर राव यांनी संस्थेमधल्या इतर ऑनलाईन अभ्यासक्रमांची माहिती दिली. तसेच उच्चशिक्षण क्षेत्रात ऑनलाईन अभ्यासक्रम सुरु करण्यासाठी इग्नू करत असलेल्या प्रयत्नांबद्दलही सांगितले. एमए हिंदीचा ऑनलाईन अभ्यासक्रम मंत्र्यांच्या सातत्यपूर्ण मार्गदर्शन आणि प्रोत्साहनामुळेच सुरु झाला, असे प्र-कुलगुरू प्रा सत्यकाम यावेळी म्हणाले. आपले शिक्षणमंत्री हिंदी भाषा आणि साहित्यातील विद्वान आहेत, याचा आपल्याला सार्थ अभिमान आहे, अशा भावना त्यांनी व्यक्त केल्या.
एम ए हिंदी शिवाय, विद्यापीठाने एम ए गांधी विचार आणि शांतता अभ्यास, बी ए-पर्यटन, अरेबिक भाषेतील प्रमाणपत्र अभ्यासक्रम, माहिती-तंत्रज्ञान क्षेत्रातील प्रमाणपत्र अभ्यासक्रम, लायब्ररी आणि माहिती विज्ञान क्षेत्रातील प्रमाणपत्र अभ्यासक्रम असे विविध ऑनलाईन अभ्यासक्रम सुरु केले आहेत.
हे सगळे अभ्यासक्रम इग्नूच्या www.iop.ignouonline.ac.in.पोर्टलवर उपलब्ध असतील.
B.Gokhale/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 176
रेल्वे मंत्रालय
ऑक्सिजन एक्सप्रेसद्वारे देशभरात 21939 मेट्रीक टनापेक्षा जास्त द्रवरूप वैद्यकीय ऑक्सीजनचा पुरवठा
महाराष्ट्रात 614 मेट्रिक टन ऑक्सिजन पोहोचवला
नवी दिल्ली, 31 मे 2021
सर्व अडथळे पार करत आणि अडचणींवर नवे उपाय शोधत देशभरातील विविध राज्यांना द्रवरूप वैद्यकीय ऑक्सीजनचा पुरवठा करून दिलासा देण्याचा भारतीय रेल्वेचा प्रवास सुरूच आहे. आतापर्यंत ,भारतीय रेल्वेने देशभरातील विविध राज्यांना 1304 हुन अधिक टँकर्सच्या माध्यमातून 21,939 मेट्रीक टन द्रवरूप वैद्यकीय ऑक्सीजनचा पुरवठा केला आहे.
याची नोंद घ्यावी लागेल की, आतापर्यंत , 321ऑक्सीजन एक्स्प्रेसने आपला प्रवास पूर्ण करत विविध राज्यांना दिलासा दिला आहे.
हे पत्रक जारी होईपर्यंत, 46 टँकर्समधून 827 मेट्रीक टनापेक्षा जास्त द्रवरूप वैद्यकीय ऑक्सीजन घेऊन जाणाऱ्या 11 ऑक्सिजन एक्स्प्रेस मार्गस्थ होऊन धावत आहेत.
हे पत्रक जारी होईपर्यंत, ऑक्सीजन एक्स्प्रेसच्या माध्यमातून महाराष्ट्राला 614 मेट्रीक टन ऑक्सीजनचा पुरवठा करण्यात आला आहे.
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 112
उपराष्ट्रपती कार्यालय
उपराष्ट्रपती उद्यापासून चार दिवसांच्या व्हिएतनाम दौऱ्यावर
नवी दिल्ली, 8 मे 2019
उपराष्ट्रपती एम. व्यंकय्या नायडू उद्यापासून चार दिवसांच्या व्हिएतनाम दौऱ्यासाठी रवाना होणार आहेत. दक्षिण-पूर्व आशियाई राष्ट्रांबरोबरचे भारताची सर्वंकष धोरणात्मक भागीदारी उपराष्ट्रपतींच्या भेटीमुळे अधिक वृद्धिंगत होईल अशी अपेक्षा आहे.
व्हिएतनाममधल्या नेत्यांबरोबर उपराष्ट्रपतींची चर्चा होणार असून संयुक्त राष्ट्रांच्या वेसाक दिन कार्यक्रमात ते सहभागी होणार आहेत. या कार्यक्रमाच्या उद्घाटनपर सत्राात उपराष्ट्रपती बीज भाषण देणार आहेत.
व्हिएतनामची राजधानी हनोई येथे आगमन झाल्यानंतर उपराष्ट्रपती भारतीय समुदायाला संबोधित करतील.
व्हिएतनामच्या उपराष्ट्रपतींची नायडू भेट घेणार असून त्यांच्याशी प्रतिनिधीमंडळ स्तरावर चर्चा करणार आहेत. व्हिएतनामच्या नॅशनल असेंब्लीच्या अध्यक्षांचीही नायडू भेट घेतील. व्यापार आणि गुंतणूक संबंधांसह इतर विषयांवरही उच्चस्तरीय चर्चेमध्ये विस्तृत चर्चा अपेक्षित आहे. तेल आणि नैसर्गिक वायुक्षेत्रात संधींचा शोध, भारतीय औषध निर्माण कंपन्यांना व्हिएतनाममध्ये सुविधा, संरक्षण आणि अंतराळ तंत्रज्ञानात सहकार्य, व्हिएतनामच्या संरक्षण दलासाठी प्रशिक्षण आणि क्षमता वृद्धी, दोन्ही देशांतले सांस्कृतिक संबंध अधिक दृढ करणे या मुद्यांवरही चर्चा होईल.
B.Gokhale/N.Chitale/P.Malandkar
(Visitor Counter : 86
ऊर्जा मंत्रालय
उत्तम वीज ग्रीड व्यवस्थापनाकरता पॉवर सिस्टिम ऑपेरेशन कोर्पोरेशन POSOCO आणि भारतीय हवामान विभाग यांच्यात सामंजस्य करारावर स्वाक्षरी
नवी दिल्ली, 3 जून 2022
राष्ट्रीय ग्रीड कार्यवाह संस्था  आणि भारतीय हवामान विभाग यांच्यात आज सामंजस्य करारावर स्वाक्षरी करण्यात आली. या करारानुसार भारतीय उर्जा प्रणालीचे उत्तम व्यवस्थापन आणि विश्लेषणाच्या उद्देशाने संपूर्ण देशातील पॉवर सिस्टम ऑपरेटर्स, भारतीय हवामान विभागाने हवामानाविषयी दिलेल्या माहितीचा वापर करतील.
या सामंजस्य करारावर पोसोकोचे अध्यक्ष आणि व्यवस्थापकीय संचालक एस. आर. नरसिम्हन आणि भारतीय हवामान विभागाचे महासंचालक डॉ. मृत्युंजय महापात्रा, यांनी नवी दिल्ली इथल्या पोसोको कार्यालयात स्वाक्षरी केली. या बैठकीला दोन्ही संस्थांचे वरिष्ठ अधिकारी उपस्थित होते.
भारतीय हवामान विभाग हवामान विषयक ताजी माहिती प्रत्येक तासाला किंवा त्याहूनही कमी कालावधीच्या अंतराने देईल. तापमान, आर्द्रता, वाऱ्याचा वेग आणि दिशा, पाऊस पडण्याची शक्यता असलेल्या भागात पुढील 36 तासांचा पावसाचा अंदाज यासंदर्भातली माहिती दिली जाईल. पहाडी क्षेत्रात होणाऱ्या आणि डोंगराळ प्रदेशातून जाणाऱ्या महत्त्वाच्या प्रेषण मार्गावरच्या हिमवर्षावाची शक्यता, याविषयी देखील माहिती दिली जाईल. त्यासह नवीकरणीय ऊर्जा प्रकल्पांच्या ठिकाणी हवामानाच्या मापदंडांचा अंदाज देखील वर्तवला जाईल.
पोसोको आणि भारतीय हवामान विभाग यांच्यातील या आधीचा सामंजस्य करार यापूर्वी 18 मे 2015 रोजी झाला होता.
पॉवर सिस्टीम ऑपरेशन कॉर्पोरेशन या संस्थेची संपूर्ण मालकी केंद्रीय ऊर्जा मंत्रालयाच्या अंतर्गत परिशिष्ट अ उपक्रमाअंतर्गत भारत सरकारची आहे. राष्ट्रीय ऊर्जा ग्रीडचे एकात्मिक कार्य सुरक्षित पद्धतीने सुनिश्चित करण्याची जबाबदारी या संस्थेची आहे. यात विद्युत कायदा, 2003 अंतर्गत पाच प्रादेशिक लोड डिस्पॅच सेंटर  आणि राष्ट्रीय लोड डिस्पॅच सेंटर  यांचा समावेश आहे.
G.Chippalkatti/B.Sontakke/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 140
वाणिज्य आणि उदयोग मंत्रालय
मार्गदर्शकांना मार्गदर्शन : स्टार्टअप इंडिया नवोन्मेष सप्ताहात स्टार्टअप कंपन्यांना मार्गदर्शन करणाऱ्या उद्योगधुरीणांसाठी मास्टरक्लासचे आयोजन
मुंबई, 12 जानेवारी 2023
16 जानेवारी. याच दिवशी भारतात, स्टार्टअप इंडिया अभियानाची सुरुवात झाली. हा दिवस आपण राष्ट्रीय स्टार्टअप दिन म्हणून साजरा करतो.
भारतीय स्टार्टअप व्यवस्थेची चैतन्यपूर्ण वाटचाल आणि ह्या अभियानाचा स्थापना दिन साजरा करण्यासाठी, 10 जानेवारी ते 16 जानेवारी ह्या काळात स्टार्ट अप इंडिया सप्ताह साजरा केला जातो. या अनुषंगाने,विविध कार्यशाळा, क्षमता बांधणी सत्रे, आणि कार्यक्रम स्टार्ट अप इंडियाने आयोजित केले होते. प्रत्येक सत्र देशातील उद्यमशीलतेला प्रोत्साहन देणाऱ्या एका संकल्पनेवर आधारित होते. एन्टर मार्ग  हा मंच देशातील उद्यमशीलतेला आणि उद्यमशीलतेच्या भावनेला प्रोत्साहन देण्याच्या राष्ट्रीय उद्दिष्टाला पाठबळ देणारा हा एक सशक्त मंच आहे.
मार्ग - हा राष्ट्रीय मंच, विविध क्षेत्रातील स्टार्टअप कंपन्यांना मार्गदर्शन देणारा, विविध कार्ये, विविध पातळ्यांवर, विविध भौगोलिक प्रदेश आणि क्षेत्रात कार्यरत स्टार्टअप्स ना आवश्यक ती सर्व मदत आणि मार्गदर्शन एकाच छताखाली मिळवून देणारा एक मंच आहे.
या साप्ताहिक उत्सवाचा एक भाग म्हणून, केंद्रीय वाणिज्य आणि उद्योग मंत्रालयाच्या अखत्यारीतील उद्योजकता, उद्योग प्रोत्साहन विभाग आणि अंतर्गत व्यापार  च्या, क्षेत्रीय स्टार्टअप्स इंडियाद्वारे, उद्या म्हणजेच 13 जानेवारी 2023 रोजी MAARG वर मार्गदर्शक मास्टरक्लासचे आयोजन करण्यात आले आहे. मुंबईत फोर्ट भागात .जे. टॉवर्स , दलाल स्ट्रीट इथे 25व्या मजल्यावर, दुपारी 3.00 ते 5:30 पर्यंत हा मास्टरक्लास होणार आहे.
वैयक्तिकरित्या उपस्थित राहणाऱ्या मार्गदर्शकांव्यतिरिक्त, बाहेरगावचे मार्गदर्शक देखील या सत्रात आभासी माध्यमातून सामील होऊ शकतील.
उपस्थितांना त्यांच्या क्षमता आणि ज्ञान वाढवून स्टार्टअप्सना मार्गदर्शन करण्यासाठी प्रभावी मार्गांनी सुसज्ज करणे हा कार्यशाळेचा उद्देश आहे. उद्योग क्षेत्रात कौशल्य मिळवलेले दिग्गज मार्गदर्शकांना मार्गदर्शन करतील.
- प्रभावी मार्गदर्शनासाठी रचनात्मक चौकटीबद्दल बीहाइव्ह कॅपिटलचे संस्थापक भूषण गजरिया मार्गदर्शन करतील
- फंड एनेबलचे विक्रांत पोतनीस भांडवल उभारणीसाठी मदत करणे यावर बोलतील
- संस्थापकांना मार्गदर्शकांकडून काय अपेक्षा आहेत यावर सीआयबीएचे मुख्य कार्यकारी अधिकारी प्रसाद मेनन यांची पॅनेल चर्चा
MAARG चे मार्गदर्शक तसेच इच्छुक मार्गदर्शकांना मास्टरक्लासमध्ये सहभागी होण्यासाठी आमंत्रित केले आहे.
स्टार्टअप इंडिया
स्टार्टअप इंडिया म्हणजे काय? तर हा एक प्रमुख उपक्रम आहे. या उपक्रमाचा उद्देश स्टार्टअप संस्कृतीला उत्प्रेरित करणे तसेच भारतातील नवकल्पना आणि उद्योजकतेसाठी एक मजबूत आणि सर्वसमावेशक परिसंस्था तयार करणे हा आहे. 2016 मध्ये प्रारंभ झाल्यापासून स्टार्टअप इंडिया उपक्रमाने उद्योजकांना पाठिंबा देण्यासाठी, एक मजबूत स्टार्टअप परिसंस्था तयार करण्यासाठी आणि नोकरी शोधणाऱ्यांऐवजी रोजगार निर्माती करणारा देश म्हणून भारताचे रूपांतर करण्यासाठी अनेक कार्यक्रम हाती घेतले आहेत. या कार्यक्रमांचे व्यवस्थापन एका समर्पित स्टार्टअप इंडिया टीमद्वारे केले जाते तर केंद्रीय वाणिज्य आणि उद्योग मंत्रालयाच्या अंतर्गत औद्योगिक धोरण आणि प्रोत्साहन विभाग या कार्यक्रमांची अंमलबजावणी करतो.
S.Kane/Radhika/Prajna/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 84
गृह मंत्रालय
लता मंगेशकर यांच्या सन्मानार्थ 6 फेब्रुवारीपासून दोन दिवसांचा राष्ट्रीय दुखवटा जाहीर
नवी दिल्ली, 6 फेब्रुवारी 2022
अतिशय जड अंतःकरणाने लता मंगेशकर यांची निधनवार्ता आज भारत सरकारने जाहीर केली. दिवंगत लता मंगेशकर यांच्या सन्मानार्थ सरकारने देशभर दोन दिवसांचा राष्ट्रीय दुखवटा जाहीर केला आहे.
06.02.2022 ते 07.02.2022 दरम्यान राष्ट्रध्वज अर्ध्यावर उतरवण्यात येईल, तसेच कोणत्याही प्रकारचे मनोरंजनाचे शासकीय कार्यक्रम होणार नाहीत.
लता मंगेशकर यांच्यावर शासकीय इतमामात अंत्यसंस्कार करण्यात येतील.
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 235
आरोग्य आणि कुटुंब कल्याण मंत्रालय
सक्रीय रुग्णसंख्येच्या टक्केवारीचा भारतातला उतरता आलेख जारी
एकूण सक्रीय रुग्णांपैकी 76% रुग्ण 10 सर्वाधिक बाधित राज्यात
नवी दिल्ली, 30 सप्टेंबर 2020
सक्रीय रुग्णसंख्येच्या टक्केवारीचा भारतातला उतरता आलेख जारी आहे. सध्या देशात एकूण पॉझीटीव्ह संख्येच्या केवळ 15.11% सक्रीय रुग्ण असून ही संख्या 9,40,441 आहे.
1 ऑगस्ट च्या 33.32 % वरून 30 सप्टेंबरच्या 15.11% खाली आलेली सक्रीय रुग्ण आकडेवारीची टक्केवारी, दोन महिन्यात निम्याहून कमी झाल्याचे दिसून येत आहे.
रुग्ण बरे होण्याचे प्रमाण सातत्याने वाढत असून आज हा दर 83.33% झाला आहे. गेल्या 24 तासात 86,428 रुग्ण बरे झाले असून त्यांना घरी पाठवण्यात आहे.
एकूण 51,87,825 रुग्ण बरे झाले आहेत. बरे झालेले आणि सक्रीय रुग्ण यांच्यातले अंतर 42 लाखाहून अधिक झाले आहे. बऱ्या झालेल्यांच्या संख्येत वाढ होत असल्याने हे अंतरही सातत्याने वाढत आहे.
देशात सक्रीय रुग्णसंख्या घटत असल्याने 22 सप्टेंबरपासून सक्रीय रुग्ण 10 लाखाच्या खाली आहेत.
सक्रीय रुग्णांपैकी 76 % पेक्षा जास्त रुग्ण 10 राज्यात, प्रामुख्याने महाराष्ट्र, कर्नाटक, केरळ, आंध्रप्रदेश, उत्तर प्रदेश, तामिळनाडू, ओडिशा, आसाम, छत्तीसगड आणि तेलंगण या राज्यात आहेत.
महाराष्ट्रात सर्वात जास्त म्हणजे 2,60,000 पेक्षा जास्त सक्रीय रुग्ण आहेत.
चाचण्या,शोध,उपचार, तंत्रज्ञान या धोरणाचा अवलंब करत राज्ये आणि केंद्रशासित प्रदेश, रुग्ण वेगाने बरे होत असल्याचे नोंदवत आहेत.
14 राज्ये आणि केंद्रशासित प्रदेशात 5000 पेक्षा कमी सक्रीय रुग्ण आहेत.
बरे झालेल्याच्या एकूण संख्येपैकी 78% रुग्ण 10 राज्ये आणि केंद्रशासित प्रदेशात आहेत. यामध्ये महाराष्ट्र आघाडीवर असून 10,00,000 पेक्षा जास्त रुग्ण बरे झाले आहेत, त्यापाठोपाठ आंध्रप्रदेशात 6,00,000 जास्त रुग्ण बरे झाले आहेत.
गेल्या 24 तासात 80,472 नव्या रुग्णांची नोंद झाली.
नव्या रुग्णांपैकी 76% रुग्ण 10 राज्ये आणि केंद्रशासित प्रदेशातले आहेत. महाराष्ट्रात सर्वात जास्त म्हणजे सुमारे 15,000 नवे रुग्ण असून त्यानंतर कर्नाटकमध्ये 10,000 पेक्षा जास्त रुग्ण आहेत.
गेल्या 24 तासात 1,179 मृत्यूची नोंद झाली.
यापैकी सुमारे 85 % महाराष्ट्र, कर्नाटक, पंजाब, तामिळनाडू, उत्तर प्रदेश, पश्चिम बंगाल,दिल्ली, छत्तीसगड, मध्य प्रदेश आणि आंध्रप्रदेशात आहेत.
नुकत्याच झालेल्या मृत्यूपैकी 36 % पेक्षा जास्त मृत्यू महाराष्ट्रात आहेत.
U.Ujgare/N.Chitale/ P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 184.31 कोटी मात्रांचा टप्पा केला पार
12 ते 14 वयोगटातील 1.72 कोटीं हून अधिक बालकांचे लसीकरण
भारतातील उपचाराधीन रुग्णांची संख्या सध्या 13,672
गेल्या 24 तासात 1,335 नव्या कोरोना रुग्णांची नोंद.
रुग्ण बरे होण्याचा दर सध्या 98.76%,
सध्याचा साप्ताहिक पॉझिटिव्हिटी दर 0.23%
01 APR 2022
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 184.31  कोटींचा टप्पा पार केला आहे. एकूण 2,20,52,965 सत्रातून हे लसीकरण पार पडले आहे.
वयोगट 12 ते 14 साठी 16 मार्च 2022 पासून लसीकरणाला सुरुवात झाली. या अंतर्गत आतापर्यंत 1.72  कोटींपेक्षा जास्त कोविड प्रतिबंधक लस मात्रा दिल्या आहेत.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10403684
|
|
2nd Dose
|
|
10000301
|
|
Precaution Dose
|
|
4465702
|
|
FLWs
|
|
1st Dose
|
|
18413239
|
|
2nd Dose
|
|
17510947
|
|
Precaution Dose
|
|
6878117
|
|
Age Group 12-14 years
|
|
1st Dose
|
|
17291282
|
|
Age Group 15-18 years
|
|
1st Dose
|
|
57196248
|
|
2nd Dose
|
|
38160158
|
|
Age Group 18-44 years
|
|
1st Dose
|
|
554623395
|
|
2nd Dose
|
|
466099614
|
|
Age Group 45-59 years
|
|
1st Dose
|
|
202751358
|
|
2nd Dose
|
|
185365997
|
|
Over 60 years
|
|
1st Dose
|
|
126739339
|
|
2nd Dose
|
|
115462075
|
|
Precaution Dose
|
|
11827921
|
|
Precaution Dose
|
|
2,31,71,740
|
|
Total
|
|
1,84,31,89,377
भारतात रुग्णसंख्या सातत्याने कमी होत असून सध्या ती 13,672 इतकी कमी झाली आहे, ती देशाच्या आतापर्यंतच्या एकूण रुग्णसंख्येच्या तुलनेत 0.03% इतकी आहे.
परिणामी, भारतात रुग्ण बरे होण्याचा दर आता 98.76% झाला आहे.
गेल्या 24 तासांत 1,918 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,24,90,922 झाली आहे.
गेल्या 4 तासात 1,335 नव्या कोरोना रुग्णांची नोंद झाली.
गेल्या 24 तासात एकूण 6,06,036 चाचण्या करण्यात आल्या. भारताने आतापर्यंत एकूण 78.97  कोटींहून अधिक चाचण्या केल्या आहेत.
साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 0.23% तर दैनंदिन पॉझिटिव्हिटी दर 0.22% आहे.
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातील कोविड 19 प्रतिबंधक लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 198.34 कोटींहून अधिक मात्रांचा पुरवठा
राज्ये/केंद्रशासित प्रदेशांकडे अद्याप न वापरलेल्या 7.21 कोटींपेक्षा अधिक शिल्लक मात्रा लसीकरणासाठी उपलब्ध
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा विनामूल्य पुरवठा करत त्यांना सहाय्य करत आहे. कोविड -19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लसी खरेदी करून या लसींचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,98,34,52,325
|
|
BALANCE AVAILABLE
|
|
7,21,49,850
आतापर्यंत भारत सरकारने राज्य/केंद्रशासित प्रदेशांना लसीच्या 198.34 कोटींहून अधिक  मात्रांचा  आणि थेट राज्य खरेदी श्रेणीद्वारे पुरवठा केला आहे.
कोविड प्रतिबंधक लसीच्या न वापरलेल्या 7.21 कोटींहून  मात्रा राज्ये/केंद्रशासित प्रदेशांकडे शिल्लक असून लसीकरणासाठी उपलब्ध आहेत.
रेल्वे मंत्रालय
भारतीय रेल्वेमध्ये पायाभूत सुविधांना चालना देण्यासाठी पीपीपी उपक्रम
प्रवासी आणि मालवाहतूक सेवा पुरविणे तसेच वाहतुकीतील वाटा सुधारण्यासाठी भारतीय रेल्वेला 2030 पर्यंत अंदाजित सुमारे 50 लाख कोटी रुपयांच्या भांडवलाची गरज आहे. भांडवल निधीमधील अंतर कमी करण्यासाठी व आधुनिक तंत्रज्ञान साकारण्यासाठी व कार्यक्षमतेत सुधारणा करण्यासाठी काही खास उपक्रमांमध्ये खासगी सार्वजनिक भागीदारी  मॉडेल वापरण्याचे नियोजन केले जात आहे.
एक पीपीपी उपक्रम म्हणजे प्रवाशांना जागतिक स्तरावरील सुविधा पुरवण्यासाठी निवडक मार्गांवर आधुनिक रेक्स गुंतवणूकीसाठी भागीदारांना आमंत्रित करणे आहे. याचा भाग म्हणून रेल्वे मंत्रालयाने यासाठी अर्ज मागवले आहेत. तसेच रेल्वे मंत्रालयाने 109 मूळ-गंतव्य जोड्या  पात्रतेसाठी विनंती  1 जुलै 2020 रोजी जारी केले आहेत. डिझाईन, बिल्ड, फायनान्स अँड ऑपरेट  तत्वावर हे लागू केले जाणार आहे. हे मार्ग विविध राज्यांतून जात असून संपूर्ण भारतीय रेल्वे नेटवर्क राज्यांच्या सीमेवर विस्तारलेले आहेत आणि यासंबंधीची यादी रेल्वेच्या
http://www.indianrailways.gov.in/IndicativeRoutesfor12clusters. संकेतस्थळावर उपलब्ध आहे. तथापि, अशा सर्व घटनांमध्ये रेल्वे सेवा आणि सुरक्षा प्रमाणपत्रांची जबाबदारी भारतीय रेल्वेवर आहे. याशिवाय पीपीपी उपक्रमातून रेल्वेगाड्या चालविण्याकरिता आवश्यक असलेल्या क्रू  भारतीय रेल्वेमार्फत पुरवले जातील असा निर्णय घेण्यात आला आहे.
रेल्वे, वाणिज्य आणि उद्योग खात्याचे मंत्री पीयुष गोयल यांनी आज राज्यसभेत लेखी उत्तरात ही माहिती दिली.
रेल्वे मंत्रालय
भारतीय रेल्वे राज्य प्राधिकरणाला कोविड दक्षता केंद्र उपलब्ध करून देण्यासाठी सज्ज
तेलंगणाने सिकंदराबाद, काचीगुडा आणि आदिलाबाद या तीन ठिकाणी 60 कोच तैनात करण्याची केली विनंती
भारतीय रेल्वेकडे 5231 रेल्वे कोचेस कोविड दक्षता केंद्र म्हणून सज्ज
आरोग्य आणि कुटुंब कल्याण मंत्रालयाने जारी केलेल्या मार्गदर्शक तत्वांचे काटेकोरपणे पालन
कोविड विरुद्ध भारत सरकारच्या प्रयत्नांना पाठबळ पुरविण्याचे भारतीय रेल्वेचे सर्वतोपरी प्रयत्न
नवी दिल्ली, 11 जून 2020
आरोग्य आणि कुटुंब कल्याण मंत्रालयाच्या मार्गदर्शक तत्त्वांनुसार काही राज्यांनी भारतीय रेल्वेकडे उपलब्ध कोविड दक्षता कोचची मागणी केली आहे. रेल्वेने राज्य/केंद्रशासित प्रदेशांना या कोचेसचे वाटप केले आहे.
तेलंगणाने सिकंदराबाद, काचीगुडा आणि आदिलाबाद या तीन ठिकाणी 60 कोच तैनात करण्याची विनंती केली आहे. दिल्ली मध्ये 10 कोचेस तैनात करण्याची मागणी करण्यात आली आहे.
कोविड-19 विरुद्धचा लढा कायम ठेवत, भारतीय रेल्वे भारत सरकारच्या आरोग्य सेवेच्या प्रयत्नांना पाठबळ देण्यासाठी सर्वतोपरी प्रयत्न करीत आहे. भारतीय रेल्वे त्याची 5231 कोविड दक्षता केंद्रे राज्यांना उपलब्ध करून देण्यासाठी सज्ज झाली आहे. परिमंडळ  रेल्वेने विलगीकरण सुविधेसाठी हे कोच रुपांतरीत केले आहेत.
कोचेसचा उपयोग सौम्य प्रकरणांसाठी केला जाऊ शकतो, जो आरोग्य आणि कुटुंब कल्याण मंत्रालयाने जारी केलेल्या मार्गदर्शक सूचनांनुसार कोविड दक्षता केंद्राकडे पाठवले जाऊ शकतात. या कोचचा उपयोग जिथे राज्यांच्या सुविधा संपुष्टात आल्या आहेत आणि कोविडच्या संशयित आणि पुष्टी झालेल्या दोन्ही प्रकरणांच्या विलगीकरणासाठीची क्षमता वृद्धिंगत करण्यासाठी आवश्यक आहे. या सुविधा आरोग्य आणि कुटुंब कल्याण मंत्रालय आणि नीती आयोगाने विकसित केलेल्या एकीकृत कोविड योजनेचा भाग आहेत.
215 स्थानकांपैकी, रेल्वेने 85 स्थानकांवर आरोग्य सुविधा पुरविल्या आहेत, 130 स्थानकांवर कर्मचारी आणि आवश्यक औषधे पुरविण्यासाठी राज्यांनी सहमती दर्शविल्यास राज्य कोविड दक्षता कोचची मागणी करतील. भारतीय रेल्वेने या कोविड दक्षता केंद्रांसाठी पाणी आणि चार्जिंगची सुविधा असलेली 158 स्थानके आणि पाण्याची सुविधा असलेली 58 स्थानके सज्ज ठेवली आहेत.
B.Gokhale/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 193
सांस्कृतिक मंत्रालय
स्वातंत्र्याच्या अमृत महोत्सवानिमित्त सांस्कृतिक मंत्रालयाकडून ‘जगदीशचंद्र बोस–सत्याग्रही वैज्ञानिक’ यांच्या योगदानाविषयक आंतरराष्ट्रीय परिषद
सुप्रसिद्ध भारतीय वैज्ञानिक आचार्य जगदीशचंद्र बोस यांची 164 वी जयंती आणि भारतीय स्वातंत्र्याच्या अमृतमहोत्सवाचे औचित्य साधून विज्ञान भारती आणि केंद्रीय सांस्कृतिक मंत्रालयाने ‘जगदीशचंद्र बोस– सत्याग्रही वैज्ञानिकाचे योगदान’ या विषयावर आंतरराष्ट्रीय परिषद आयोजित केली होती. इंद्रप्रस्थ विज्ञान भारती आणि नवी दिल्लीतील आंतरविद्यापीठ त्वरक केंद्राच्या सहयोगाने ही परिषद झाली.
परिषदेचा भाग म्हणून दोन दिवसांत जवळपास 300 शालेय विद्यार्थ्यांनी ‘क्रेस्कोग्राफ’ यंत्राची जोडणी केली. वनस्पतीची वाढ मोजण्यासाठी जगदीशचंद्र बोस यांनी ‘क्रेस्कोग्राफ’ या यंत्राची निर्मिती केली. या यंत्राचा एवढ्या मोठ्या संख्येने वापर करून पाहण्याचा हा देशातील पहिलाच प्रयत्न ठरला. तीन दूरदर्शकांचा वापर करून रात्रीचे आकाश पाहण्याच्या कार्यक्रमालाही विद्यार्थ्यांनी मोठ्या संख्येने हजेरी लावली.
आचार्य जगदीशचंद्र बोस यांनी स्वातंत्र्यपूर्व काळात संशोधन करून विज्ञानात दिलेले योगदान आणि स्वातंत्र्यलढ्यात सहभागी होऊन दिलेल्या योगदानाविषयी नव्या पिढीला माहिती व्हावी, असा हेतू या परिषदेच्या आयोजनामागे होता. बोस यांनी बिनतारी रेडिओची निर्मिती केली व त्याबद्दल इलेक्ट्रिकल व इलेक्ट्रॉनिक अभियांत्रिकी संस्थेने त्यांचा ‘रेडिओ विज्ञानाचे जनक’ म्हणून गौरव केला. जैवभौतिकीपासून ते स्वातंत्र्यलढ्यातील बोस यांच्या नानाविध प्रकारच्या योगदानाविषयी आपण अनभिज्ञ आहोत.
भारतीय निवडणूक आयोग
आसाम, केरळ, पुद्दुचेरी, तामिळनाडू आणि पश्चिम बंगाल, विधानसभेसाठी सार्वत्रिक निवडणुका- 2021 राष्ट्रीय / स्थानिक राजकीय पक्षांसाठी प्रसारण कालावधीचे वितरण
नवी दिल्ली, 9 मार्च 2021
सध्या सुरू असलेला कोविड-19 साथीचा आजार आणि संपर्क रहित निवडणूक प्रचाराची वाढती प्रासंगिकता लक्षात घेत, भारतीय निवडणूक आयोगाने प्रसार भारती महामंडळाशी सल्लामसलत करून आसाम, केरळ, पुद्दुचेरी, तामिळनाडू आणि पश्चिम बंगाल-2021 विधानसभेच्या सध्या सुरू असलेल्या सार्वत्रिक निवडणुकीच्या वेळी दूरदर्शन आणि आकशवाणी वर प्रत्येक राजकीय पक्ष आणि आसाम, केरळ, पुद्दुचेरी, तमिळनाडू आणि पश्चिम बंगाल या राज्यातील स्थानिक पक्षांना आधी देण्यात आलेला प्रसारण वेळ दुप्पट करण्याचा निर्णय घेतला आहे.
आसाम, केरळ, पुद्दुचेरी, तमिळनाडू आणि पश्चिम बंगाल, 2021 विधानसभेच्या सार्वत्रिक निवडणुकीत राष्ट्रीय / स्थानिक राजकीय पक्षांना प्रसारण कालावधीचे वितरण करण्याबाबत आयोगाचा आदेश क्रमांक 437/टीए-एलए/1/2021/संवादाची एक प्रत येथे जोडत आहोत.
संलग्नक पाहण्यासाठी येथे क्लिक करा.
Jaydevi PS/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 64